smcproject/ml-wiki-sentences huggingface dataset:
മാർബിൾ ഫലകങ്ങളിൽ കൊത്തുപണികളും സൂക്ഷ്മമായ അലങ്കാരപ്പണികളും ചെയ്തിട്ടുണ്ട്.
പുറംഭാഗത്ത് അമൂല്യമായ കല്ലുകൾ പതിച്ചതും മാർബിൾ കൊണ്ട് നിർമ്മിച്ചതുമായ 7 താഴികക്കുടങ്ങൾ കാണപ്പെടുന്നു.
അകത്തെ തറ മാർബിൾ കൊണ്ടും പുറത്തേത് മണൽക്കല്ല് കൊണ്ടുമാണ് പണിതിരിക്കുന്നത്.
ശവകുടീരത്തിന്റെ സെൻട്രൽ വൗൾട്ടെഡ് ചേമ്പറിൽ രണ്ട് സ്മാരകങ്ങൾ ഉള്ള ഒരു മാർബിൾ പ്ലാറ്റ്ഫോം കാണപ്പെടുന്നു.
ഇതിൽ ഒന്ന് നൂർജഹാനെ അനുസ്മരിക്കുന്നു മറ്റൊന്ന് ലാഡ്ലി ബീഗം എന്ന മകളുടെ സ്മാരകവുമാണ്.
1912-ൽ ഡൽഹിയിലെ ഹക്കീം അജ്മൽ ഖാനാണ് ഇത് നിർമ്മിച്ചത്.
ശവക്കല്ലറകൾ യഥാർത്ഥ മാർബിളിൽ ജഹാംഗീർ, ആസിഫ് ഖാൻ എന്നിവരുടെ ശവകുടീരങ്ങളിൽ കാണപ്പെടുന്ന അതേ രീതിയിൽ അലങ്കാരവേലയും ശില്പവൈദഗ്ദ്ധ്യം കൊണ്ട് അലങ്കരിക്കുന്നു.
അവരുടെ ശവകുടീരത്തിൽ ഒരു സ്‌മരണക്കുറിപ്പ്‌ കൊത്തിവച്ചിട്ടുണ്ട്: "ഈ പാവപ്പെട്ട അപരിചിതൻറെ ശവക്കുഴിയിൽ വിളക്കോ റോസാപ്പൂവോ വയ്ക്കരുത്. ബട്ടർഫ്ലൈയുടെ ചിറകുകൾ കത്താനോ രാപ്പാടികൾ പാടാനോ പാടില്ല".
പൂന്തോട്ടം
പേർഷ്യൻ രീതിയിലുള്ള ചാർബാഗിന്റെ മധ്യത്തിലാണ് ഈ ശവകുടീരം സ്ഥിതി ചെയ്യുന്നത്.
യഥാർത്ഥ തോട്ടം അധികകാലം നിലനിന്നില്ല.
ഒരിക്കൽ ഈ തോട്ടത്തിൽ ധാരാളം റ്റുലിപുകളും റോസാപ്പൂക്കളും , മുല്ലപ്പൂക്കളും നിറഞ്ഞ് മനോഹാരിത സൃഷ്ടിച്ചിരുന്നു.
ചിത്രശാല അവലംബം പുറം കണ്ണികൾ നൂർജഹാന്റെ ശവകുടീരം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നൂർവാല
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് നൂർവാല.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് നൂർവാല സ്ഥിതിചെയ്യുന്നത്.
നൂർവാല വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് നൂർവാല ൽ 252 വീടുകൾ ഉണ്ട്.
ആകെ ജനസംഖ്യ 1346 ആണ്.
ഇതിൽ 690 പുരുഷന്മാരും 656 സ്ത്രീകളും ഉൾപ്പെടുന്നു.
നൂർവാല ലെ സാക്ഷരതാ നിരക്ക് 73.77 ശതമാനമാണ്.
നൂർവാല ലെ 6 വയസ്സിനു താഴെയുള്ള കുട്ടികളുടെ എണ്ണം 153 ആണ്.
ഇത് നൂർവാല ലെ ആകെ ജനസംഖ്യയുടെ 11.37 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 459 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 404 പുരുഷന്മാരും 55 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 95.42 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 56.64 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
നൂർവാല ലെ 679  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 252 - - ജനസംഖ്യ 1346 690 656 കുട്ടികൾ (0-6) 153 76 77 പട്ടികജാതി 679 359 320 പട്ടിക വർഗ്ഗം 0 0 0 സാക്ഷരത 73.77 % 53.58 % 46.42 % ആകെ ജോലിക്കാർ 459 404 55 ജീവിതവരുമാനമുള്ള ജോലിക്കാർ 438 391 47 താത്കാലിക തൊഴിലെടുക്കുന്നവർ 260 220 40 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
നൂർ രാജ്ഞി ഇംഗ്ലീഷ് വിലാസം https://ml.wikipedia.org/wiki/Queen_Noor
ജോർദാൻ രാജാവായിരുന്ന കിങ് ഹുസൈന്റെ വിധവയാണ് നൂർ അൽ ഹുസൈൻ എന്ന പേരിൽ അറിയപ്പെടുന്ന നൂർ രാജ്ഞി - Noor Al-Hussein ( അറബി : الملكة نور ‬ ; born Lisa Najeeb Halaby on 23 August 1951).
ലിസ നജീബ് ഹലബി എന്നായിരുന്നു ആദ്യകാല പേര്.
1978നും 199നും ഇടയിൽ ഹുസൈൻ രാജാവ് വിവാഹം ചെയ്ത നാലാമത്തെ ഭാര്യയാണ് ഇവർ.
അഭയാർഥികൾ, കാണാതായ വ്യക്തികൾ, ദാരിദ്ര്യം, കാലാവസ്ഥ വ്യതിയാനം, നിരായൂധീകരണം തുടങ്ങിയ സാംസ്‌കാരിക മേഖലയിൽ പ്രവർത്തിക്കുന്ന അന്താരാഷ്ട്ര പൊതു പ്രവർത്തകയാണ് നൂർ രാജ്ഞി.
പശ്ചിമേഷ്യ , ബാൾക്കൻസ് , മധ്യ, തെക്കുകിഴക്കൻ ഏഷ്യ , ലാറ്റിൻ അമേരിക്ക , ആഫ്രിക്ക എന്നിവിടങ്ങളിലാണ് ഇവരുടെ പ്രധാന സമാധാന പ്രവർത്തന മേഖല.
കാണാതായവർക്ക് വേണ്ടിയുള്ള അന്താരാഷ്ട്ര സമിതിയായ ഇന്റർനാഷണൽ കമ്മീഷൻ ഓൺ മിസ്സിങ് പേഴ്‌സൺസ് എന്ന സമിതിയുടെ ബോർഡ് ഓഫ് കമ്മീഷണേഴ്‌സിൽ ദീർഘകാലമായി അംഗമാണ് നൂർ രാജ്ഞി.
2011-ൽ, 150 ൽ അധികം രാജ്യങ്ങൾ അംഗങ്ങളായ യുണൈറ്റ്ഡ് വേൾഡ് കോളേജ്‌സ് എന്ന വിദ്യാഭ്യാസ മേഖലയിലെ സംഘടനയുടെ പ്രസിഡന്റായിരുന്നു ഇവർ.
ആണവായുധങ്ങളുടെ നിർവ്യാപനത്തിനായുള്ള ഗ്ലോബൽ സീറോ എന്ന കാംപയിന്റെ പ്രധാന വക്താവുമാണ് നൂർ രാജ്ഞി.
2015ൽ, പൊതു സേവനത്തിനുള്ള വുഡ്രോ വിൽസൺ അവാർഡ് നേടിയിട്ടുണ്ട് ഇവർ.
ആദ്യകാല ജീവിതം, കുടുംബം വിദ്യാഭ്യാസം ഔദ്യോഗിക ജീവിതം വിവാഹം, കുട്ടികൾ
നൂർവിക്, അലാസ്ക Noorvik, AK
നൂർവിക് , വടക്കുപടിഞ്ഞാറെ ആർട്ടിക് ബറോയിലുൾപ്പെട്ട അലാസ്ക സംസ്ഥാനത്തെ ഒരു പട്ടണമാണ്.
പ്രാഥമികമായി ഒരു ഇനുപ്യാറ്റ് (Inupiat) കളുടെ അധിവാസമേഖലയാകുന്നു.
2010 ലെ യു.എസ് സെൻസസ് അനുസരിച്ച് ജനസംഖ്യ 668 ആണ്.
ഈ പട്ടണം നാന (NANA) നഗരസഭാമണ്ഡലത്തിലുൾപ്പെട്ടിരിക്കുന്നു.
തദ്ദേശവാസികൾ ഇനുപ്യാഖ് ഭാക്ഷയുടെ ഒരു വകഭേദമായ നൂർവിക് ഇനുപ്യാഖ് എന്ന ഭാക്ഷയാണ് സംസാരിക്കുന്നത്.
ഭൂമിശ്സ്ത്രം
കോബുക് നദിയുടെ കൈവഴിയായ നസ്രുക് തോടിന്റെ വലത്തെ കരയിൽ നിലകൊള്ളുന്ന നൂർവിക് പട്ടണത്തിന്റെ അക്ഷാംശ രേഖാംശങ്ങൾ  66°50′14″N 161°2′12″W (66.837130, -161.036641) ആണ്.
കോട്സിബ്യൂ നഗരത്തിന് 76 കിലോമീറ്റർ കിഴക്കായിട്ടാണ് നൂർവിക്കിന്റെ സ്ഥാനം.
ഐക്യനാടുകളുടെ സെൻസസ് ബ്യൂറോയുടെ കണക്കുകളനുസരിച്ച് പട്ടണം 1.3 സ്ക്വയർ മൈലിൽ പരന്നു കിടക്കുന്നു.
സമുദ്രനിരപ്പിന് 15 അടി മുകളിലാണ് നൂർവിക് സ്ഥിതി ചെയ്യുന്നത്.
ശീതകാലം വളരെ തണുപ്പുള്ളതും ദൈർഘ്യമേറിയതുമാണ്.
ശരാശരി താപനില പൂജ്യത്തിന് 9 ഡിഗ്രി താഴെ വരെയെത്തുന്നു.
-45 ഡിഗ്രിയാണ് രേഖപ്പെടുത്തിയിട്ടുള്ള ഏറ്റവും കൂടിയ തണുപ്പ്.
വേനൽക്കാലത്തെ ശരാശരി ചൂട്  59 ഡിഗ്രി ഫാറൻഹീറ്റാണ്.
വർഷത്തിൽ 10 ഇഞ്ച് മഴ ഇവിടെ ലഭിക്കുന്നു.
ജനവിഭാഗങ്ങൾ
ഈ ചെറുപട്ടണത്തിലെ ജനസംഖ്യ  2010 ലെ കണക്കനുസരിച്ച് 668 ആണ്.
ഇവടുത്തെ  ഭൂരിഭാഗം പേരും (88.2 ശതമാനം)  നേറ്റീവ് ഇന്ത്യൻ വർഗ്ഗതിൽപ്പെട്ടവരാണ്.
തരം തിരിച്ചുള്ള പട്ടിക താഴെക്കാണിച്ചിരിരിക്കുന്നു.
Races in Noorvik, AK (2010) ആകെ ജനസംഖ്യ: 668 നേറ്റീവ് ഇന്ത്യൻസ് മാത്രം 589 88.2% വെളുത്ത വർഗ്ഗം മാത്രം 25 3.7% രണ്ടോ കൂടുതലോ വർഗ്ഗക്കാർ 49 7.3% ഹിസ്പാനിക് 1 0.1% കറുത്ത വർഗ്ഗം മാത്രം 3 0.4% നേറ്റീവ് ഹവായ്ക്കാരും മറ്റുള്ളവരും 1 0.1% ↑ ↑
നൂൽചിറകൻ നൂന ഇംഗ്ലീഷ് വിലാസം https://ml.wikipedia.org/wiki/Nematalosa_nasus
കടൽ വാസിയായ ഒരു മൽസ്യമാണ് നൂൽചിറകൻ നൂന അഥവാ Bloch's Gizzard Shad (Hairback).
( ശാസ്ത്രീയനാമം : Nematalosa nasus ) .
ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.1795- ൽ മാർക്കസ് എലിസർ ബ്ളോച്ച് ആണ് ഇതിനെക്കുറിച്ച് വിവരണം നല്കിയിരിക്കുന്നത്.
ക്ലൂപ്പൈഡേ (Clupeidae) കുടുംബത്തിൽപ്പെട്ട മൽസ്യമാണ് ഇവ.
നൂർ സൂൽത്താൻ ഇംഗ്ലീഷ് വിലാസം https://ml.wikipedia.org/wiki/Astana
കസാക്കിസ്ഥാന്റെ തലസ്ഥാനമാണ് മുമ്പ് അസ്താന ( ഖസാക്ക് :Астана) എന്നറിയപ്പെട്ടിരുന്ന നൂർ സുൽത്താൻ .
അക്മൊല , അക്മൊളിൻസ്ക് , അക്വ്മൊല എന്നിവയാണ് ഈ നഗരത്തിന്റെ പഴയ പേരുകൾ.
അൽമാറ്റിക്ക് പിന്നിലായി രാജ്യത്തെ ഏറ്റവും വലിയ രണ്ടാമത്തെ നഗരമാണ് നൂർ സുൽത്താൻ.
2008 നവംബർ വരെയുള്ള കണക്കുകൾ പ്രകാരം 633,700 ആണ് ഇവിടുത്തെ ജനസംഖ്യ.
കസാക്കിസ്ഥാന്റെ വടക്കൻ മദ്ധ്യ ഭാഗത്ത് അക്മൊല പ്രവിശ്യക്കകത്തായാണ് ഇത് സ്ഥിതി ചെയ്യുന്നത്.
അവലംബം ↑ CODE OF ACCESS
ഖസാഖ്‌സ്ഥാന്റെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
നൂർഖോൺ യുൾദാഷ്ഖോജയേവ
നൂർഖോൺ യുൾദാഷ്ഖോജയേവ (ഉസ്ബെക്ക്: നൂർക്സൺ യോൾഡോഷ്ഷോജയേവ, പലപ്പോഴും നൂർഖോൺ യുൾഡാഷെവ എന്ന് ആംഗലേയവൽക്കരിക്കപ്പെടുന്നു) പരമ്പരാഗത ഇസ്‌ലാമിക മൂടുപടമില്ലാതെ വേദിയിൽ നൃത്തം ചെയ്ത ആദ്യത്തെ ഉസ്ബെക്ക് വനിതകളിൽ ഒരാളാണ്.
1913 ൽ ഫെർഗാന പ്രവിശ്യയിലെ മാർഗിലാനിൽ ജനിച്ച അവർ 1929 ൽ ഒരു ദുരഭിമാന കൊലപാതകത്തിനിരയായി.
ദുരഭിമാക്കൊല
ഒരു റഷ്യൻ നൃത്തസംഘത്തിൽ ചേരാനായി നൂർഖോൺ ചെറുപ്പത്തിൽത്തന്നെ വീട്ടിൽ നിന്ന് ഓടിപ്പോയിരുന്നു.
അവരുടെ സഹപ്രവർത്തകരിൽ യു‌എസ്‌എസ്ആറിന്റെ ഭാവി പീപ്പിൾസ് ആർട്ടിസ്റ്റ് തമാറാ ഖാനൂമും ഉസ്ബെക്കിസ്ഥാനിലെ ഭാവി പീപ്പിൾസ് ആർട്ടിസ്റ്റ് ഗാവ്ഖർ രാഖിമോവയും ഉൾപ്പെടുന്നു.
നൃത്തസംഘത്തിൽ ചേർന്നതിനുശേഷം, 1928 മാർച്ച് 8 ന് നൂർഖോണും മറ്റൊരു നർത്തകിയും വേദിയിലെത്തി അവരുടെ മുഖപടം എടുത്തുമാറ്റി.
നൃത്ത സംഘം നൂർഖോണിന്റെ ജന്മനാടായ മാർഗിലാൻ സന്ദർശിക്കുമ്പോൾ അവളുടെ കുടുംബത്തെ കാണാൻ തീരുമാനിച്ചു.
അവളുടെ അമ്മായി നൂർഖോണിനെ വീട്ടിലേക്ക് കൊണ്ടുവന്ന അമ്മായി, അവളെ സഹോദരൻ തിരയുന്നുവെന്ന് അറിയിച്ചു.
തുടർന്ന് അയാൾ അവളെ കുത്തിക്കൊലപ്പെടുത്തുകയും സംഭവസ്ഥലത്ത് പോലീസ് എത്തിയ ഉടൻ കുറ്റം സമ്മതിക്കുകയും ചെയ്തു.
കൊലപാതകം മുൻകൂട്ടി ആസൂത്രണം ചെയ്തിരുന്നുവെന്നും അവരുടെ പിതാവ് സാലിംക്സോജ,  മിംഗ്-ബോഷി (പ്രാദേശിക ഭരണാധികാരി), മുല്ല കമൽ ഗിയാസോവ് എന്നിവർ നിർബന്ധപൂർവ്വം അവളെ വധിക്കുവാൻ വേദപുസ്തകത്തിൽ തൊട്ടു സത്യം ചെയ്യിച്ചിരുന്നുവെന്നും അയാൾ കുറ്റസമ്മതം നടത്തി.
അവളുടെ മരണത്തിന്റെ പിറ്റേന്ന് പൊതു ചത്വരത്തിൽ ഒരു വലിയ വിലാപയാത്ര നടന്നു.
ആയിരക്കണക്കിന് ആളുകൾ ശവസംസ്കാരച്ചടങ്ങിൽ പങ്കെടുക്കുകയും, സ്ത്രീകൾ അവളുടെ ശവപ്പെട്ടിക്ക് മുന്നിൽ തങ്ങളുടെ മൂടുപടം വലിച്ചെറിയുകയും ചെയ്തു.
കൊലപാതകത്തിൽ പങ്കുള്ളതിന് സാലിക്സോജ, സാലിംക്സോജ എന്നിവരെ വിചാരണക്കുശേഷം വധിക്കുകയും മിംഗ്-ബോഷിയെയും മുല്ലയെയും നാടുകടത്തുകയും ചെയ്തു.
അനന്തരം
മരണശേഷം സോവിയറ്റ് യൂണിയൻ അധികാരികൾ തുർസുനോയ് സൈദാസിമോവയുടേതിന് സമാനമായ ധീരയായ ഒരു സോവിയറ്റ് റോൾ മോഡലായും രക്തസാക്ഷിയായും അവളെ ബഹുമാനിച്ചു.
നൂർഖോണിന്റെ ഒരു പ്രതിമ നിർമ്മിക്കപ്പെടുകയും മർഗിലാനിൽ സാംസ്കാരിക നിലയത്തിനു മുന്നിൽ സ്ഥാപിക്കപ്പെടുകയും ചെയ്തു.
1967 ൽ ശിൽപി വാലന്റൈൻ ക്ലെബനോവ് നിർമ്മിച്ച നൂർഖോണിന്റെ പ്രതിമ 1991 ൽ ഉസ്ബെക്ക് സോവിയറ്റ് സോഷ്യലിസ്റ്റ് റിപ്പബ്ലിക്കിന്റെ തകർച്ചക്കുശേഷം എടുത്തുമാറ്റി.
സോവിയറ്റ് കാലശേഷമുള്ള ഉസ്ബെക്കിസ്ഥാനിൽ സ്ത്രീ വിമോചനത്തിനായുള്ള പോരാട്ടത്തെ പ്രതിനിധീകരിക്കുന്ന ഒരു യുവതിയുടെ സ്മാരകം അധാർമികമായി കണക്കാക്കപ്പെട്ടു.
ഫെർഗാന നഗരത്തിൽ "നൂർഖോൺ" എന്നപേരിൽ അവരുടെ പേരു വഹിക്കുന്ന ഒരു പ്രദർശനശാല ഇന്നും നിലനിൽക്കുന്നു.
ഇരുപതാം നൂറ്റാണ്ടിന്റെ മദ്ധ്യത്തിലുടനീളം പ്രചാരത്തിലുണ്ടായിരുന്ന കാമിൽ യാഷിൻ എഴുതിയ സോവിയറ്റ് സംഗീത നാടകത്തിലെ നായിക നൂർഖോൺ ആയിരുന്നു.
അവലംബം ↑ ↑ National Encyclopedia of Uzbekistan (OʻzME) .
Birinchi jild.
Tashkent , 2000 link ↑ ↑ ↑ ↑ ↑ ↑ Picture of the statue - Boy Looks up at Statue of Nurkhon ↑ ↑ Colin Thubron, The Lost Heart of Asia .
Heinemann, 1994 ↑ ↑ ↑
നൂർജഹാൻ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Noor_Jahan
നൂർജഹാൻ പരാമർശിക്കാവുന്നതാണ്: നൂർ ജഹാൻ - (1577-1645), മുഗൾ സാമ്രാജ്യം നൂർ ജഹാൻ (നടി) - (1926-2000), പാകിസ്താൻ ഗായിക, നടി നൂർജഹാൻ -2018 ഇൻഡോ ബംഗ്ലാ സംയുക്ത സംരംഭം ഇവയും കാണുക നർജഹാൻ മുർഷിദ് (1924-2003), ബംഗ്ലാദേശി മന്ത്രി നർജഹാൻ ബീഗം (1925-2016), ബംഗ്ലാദേശി പത്രപ്രവർത്തകൻ നൂർ ജെഹാൻ പൻസായി (2014-ൽ അന്തരിച്ചു), പാകിസ്താനി രാഷ്ട്രതന്ത്രജ്ഞ.
നൂർപൂറിലെ സൂരജ് മൽ
ഹിമാചൽ പ്രദേശിലെ നൂർപൂറിൽ ഭരണത്തിലിരുന്ന രാജാവായിരുന്നു സൂരജ് മൽ (ഭരണകാലം:1613 - 1618).
മുഗളരുടെ സഖ്യകക്ഷിയായിരുന്ന ഇദ്ദേഹം 1617-ൽ കാങ്ഡ കോട്ട ആക്രമിക്കുന്നതിനിടയിൽ മുഗളരുമായി തെറ്റിപ്പിരിയുകയും ഒളിവിൽ പോകുകയും ചെയ്തു.
1618-ൽ ചമ്പയിൽ വച്ച് മരിച്ചു.
സൂരജ് മലിന്റെ സഹോദരനായ ജഗത് സിങ്ങാണ് അദ്ദേഹത്തെ പിന്തുടർന്ന് നൂർപൂറിൽ ഭരണത്തിലേറിയത്.
തേവലക്കര ചെല്ലപ്പൻ
മലയാള ചലച്ചിത്രരംഗത്ത് പ്രവർത്തിച്ചിരുന്ന സംവിധായകനാണ് തേവലക്കര ചെല്ലപ്പൻ .
ചെലവു കുറഞ്ഞ ചിത്രങ്ങളുടെ സംവിധായകൻ എന്ന നിലക്ക് പ്രശസ്തനായിരുന്നു പ്രശാന്ത് എന്ന് കൂടി അറിയപ്പെടുന്ന ചെല്ലപ്പൻ വ്യക്തി ജീവിതം
കൊല്ലം ജില്ലയിൽ തേവലക്കരയിൽ കുഞ്ഞില - കൊച്ചിക്ക എന്നിവരുടെ മകനായി ജനിച്ചു.
പന്തളത്ത് പോളി ടെക്നിക്കിൽ പഠിച്ചു.
ഗീതയാണ് ഭാര്യ.
അനന്തു, പ്രതിഭ എന്നിവർ മക്കൾ.
ദീർഘകാലത്തെ വൃക്കരോഗത്തിനു ചികിത്സിച്ച് എങ്കിലും  ജൂൺ 29, 2015 നു തൻറെ അറുപത്തി എട്ടാമത്തെ വയസ്സിൽ  അന്തരിച്ചു.
1973ൽ സിനിമാമോഹവുമായി ചെന്നെയിലെത്തി.
വളരെക്കാലത്തെ പരിശ്രമത്തിനുശേഷം നടൻ സത്യൻ നിർദ്ദേശിച്ചതനുശരിച്ചു കൃഷ്ണൻ നായരുടെ സഹായിയായിപിന്നീടു ജോഷി, ശശികുമാർ, പി.ജി. വിശ്വംഭരൻ തുടങ്ങി നിരവധി സൂപ്പർഹിറ്റ് മേക്കർമാരുടെ സഹസംവിധായകനായി.
ആളൊരുങ്ങി അരങ്ങൊരുങ്ങി ആയിരുന്നു സ്വതന്ത്രമായി സംവിധാനം ചെയ്ത ആദ്യ സിനിമ.
ത്യാഗരാജനെ നായകനാക്കി "വിധിമുറൈ' എന്ന തമിഴ് ചിത്രവും സംവിധാനംചെയ്തു.
പ്രശാന്ത് എന്ന പേരിൽ ചലച്ചിത്രങ്ങളും സീരിയലുകളും സംവിധാനം ചെയ്തിട്ടുണ്ട്.
സംവിധാനം വർഷം ചിത്രം നടന്മാർ കുറിപ്പുകൾ 1986 ആളൊരുങ്ങി അരങ്ങൊരുങ്ങി മമ്മുട്ടി , ശോഭന , മേനക 1987 അതിനുമപ്പുറം മമ്മുട്ടി , ഗീത (നടി) 1988 അധോലോകം ത്യാഗരാജൻ , രഞ്ജിനി , ജഗതി 1988 അർജുൻ ഡെന്നിസ്‌ (വൈസ് ചാൻസലർ) ത്യാഗരാജൻ , അശോകൻ , നിരോഷ 1989 മിസ്സ് പമീല ത്യാഗരാജൻ , സുരേഷ് ഗോപി , സിൽക്ക് സ്മിത 1990 നഗരത്തിൽ സംസാരവിഷയം ജഗദീഷ് , സിദ്ദീഖ് 1992 കള്ളൻ കപ്പലിൽ തന്നെ ജഗദീഷ് , സിദ്ദീഖ് ഇന്നസെന്റ് 1992 മുൻപേ പറക്കുന്ന പക്ഷികൾ മധു , നരേന്ദ്രപ്രസാദ് അസോസിയേറ്റ് സംവിധാനം വർഷം ചിത്രം സംവിധാനം കുറിപ്പുകൾ 1991 ഇന്നത്തെ പ്രോഗ്രാം പി.ജി. വിശ്വംഭരൻ 1989 അമ്മാവനു പറ്റിയ അമളി അഗസ്റ്റിൻ പ്രകാശ് 1986 വീണ്ടും ജോഷി 1986 ആയിരം കണ്ണുകൾ ജോഷി 1985 നിറക്കൂട്ട് ജോഷി 1985 കഥ ഇതുവരെ ജോഷി 1984 ഉമാനിലയം ജോഷി 1984 ഒരു കൊച്ചു കഥ ആരും പറയാത്ത കഥ പി.ജി. വിശ്വംഭരൻ 1984 ഇവിടെ ഇങ്ങനെ ജോഷി 1984 സന്ദർഭം ജോഷി 1982 കർത്തവ്യം ജോഷി 1982 ചമ്പൽക്കാട് കെ.ജി. രാജശേഖരൻ 1980 ചാകര പി.ജി. വിശ്വംഭരൻ 1980 തിരയും തീരവും കെ.ജി. രാജശേഖരൻ 1978 പത്മതീർത്ഥം കെ.ജി. രാജശേഖരൻ അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് തേവലക്കര ചെല്ലപ്പൻ
തേവലക്കര ദേവി
കേരളത്തിലെ ക്ഷേത്രങ്ങളിൽ വച്ച് പഴക്കംകൊണ്ടും, പ്രൗഡികൊണ്ടും മുൻപന്തിയിലാണ് തേവലക്കര ദേവി ക്ഷേത്രം.
കൊല്ലം ജില്ലയുടെ വടക്കുപടിഞ്ഞാറു ഭാഗത്ത് ഓണാട്ടുകര കാർഷികമേഖലയിലാണ് തേവലക്കര.
ദേവലോകക്കര എന്നായിരുന്നു പഴയകാല സ്ഥലനാമം.
അടുത്തടുത്തായി മൂന്നൂദേവാലയങ്ങൾ സ്ഥിതി ചെയ്തിരുന്നതിനാലാണ് ദൈവലോകക്കര എന്ന പേരൂവന്നത്.
വാമൊഴിയിലൂടെ പ്രചരിച്ച്  പിന്നീട് തേവലക്കര എന്നായിമാറി.
അ‍ഞ്ഞൂറിലതികം പഴക്കമുള്ള ശിലാലിഖിതങ്ങൾ ഈ ക്ഷേത്രത്തിൽ നിന്നു കണ്ടുകിട്ടിയിട്ടുണ്ട്.
തേവലക്കര മലങ്കര ഓർത്തഡോക്സ് പള്ളി
കൊല്ലം ജില്ലയിലെ കരുനാഗപ്പള്ളി താലൂക്കിൽ തേവലക്കര പഞ്ചായത്തിൽ സ്ഥിതി ചെയ്യുന്ന ഒരു ക്രൈസ്തവദേവാലയമാണ് തേവലക്കര പള്ളി അഥവാ തേവലക്കര മർത്തമറിയം ഓർത്തഡോക്സ് സുറിയാനി പള്ളി.
മാർ ആബോയുടെ മധ്യസ്ഥതയിലുള്ള ഒരു തീർത്ഥാടന കേന്ദ്രം കൂടിയാണിത്.
ഒന്നാം നൂറ്റാണ്ടിൽ മാർത്തോമ്മാ ശ്ശീഹായാൽ സ്ഥാപിതമായ കൊല്ലം തരിസാപ്പള്ളി കടൽക്ഷോഭത്തിൽ നശിച്ചപ്പോൾ അവിടെ നിന്നും കുടിയേറിയ ക്രിസ്തുമത വിശ്വാസികൾ സ്ഥാപിച്ചതാണ് ഈ ദേവാലയമെന്ന് വിശ്വസിക്കപ്പെടുന്നു.
നാലാം നൂറ്റാണ്ടോടുകൂടി പുതുക്കി പണിത  ദേവാലയം പതിനേഴോളം നൂറ്റാണ്ടുകൾ താണ്ടുകയും 1971-ൽ അവസാനമായി പുതുക്കിപണിയുകയും ചെയ്തു.
പേർഷ്യൻ സന്യാസിയായിരുന്ന  മാർ ആബോ  കൊല്ലത്തെത്തുകയും, അദ്ദേഹത്തിന്റെ ആദ്ധ്യാത്മിക പ്രാവീണ്യം മനസ്സിലാക്കിയ അന്നത്തെ നാടുവാഴിയായ കുലശേഖര രാജാവ് കൊല്ലം തരിസാപ്പള്ളി പുതുക്കിപണിയുന്നതിനും തദ്ദേശിയ ക്രിസ്തീയ സമൂഹത്തെ നിലനിർത്തുന്നതിനുമായുളള അധികാരം നല്കികൊണ്ട് ചെപ്പേട് നല്കുകയുമുണ്ടായി.
അദ്ദേഹത്തിന് മറ്റ് രാജാക്കന്മാരിൽ നിന്നും വിവിധ അധികാര ചെപ്പേടുകൾ ലഭിച്ചിരുന്നുവെന്നും അവയിൽ പലതും 1599-ലെ ഉദയംപേരൂർ സുന്നഹദോസിന് ശേഷം മലങ്കരയിലെ പള്ളികൾ സന്ദർശിച്ച കൂട്ടത്തിൽ തേവലക്കര പള്ളിയിൽ എത്തിയ ആർച്ച് ബിഷപ്പ് അലക്സ് ഡി. മെനസിസ് കൈവശപ്പെടുത്തിയതായും കരുതുന്നു.
ശേഷിച്ച ഒന്ന് ദേവലോകം അരമനയിൽ സൂക്ഷിച്ചിരിക്കുന്നു.
മാർ ആബോയുടെ ഓർമ്മപെരുന്നാൾ എല്ലാവർഷവും ഫെബ്രുവരി 7,8 തീയതികളിലും, ജനനപ്പെരുന്നാൾ ഒക്ടോബർ 23-നും നടത്തിവരുന്നു.
കൂടാതെ വിശുദ്ധ മറിയാമിന്റെ ഓർമ്മപ്പരുന്നാൾ, പരുമല മാർ ഗ്രിഗോറിയോസിന്റെ ഓർമ്മപ്പരുന്നാൾ എന്നിവയും ഈ ദേവാലയത്തിൽ ആഘോഷിക്കപ്പെടുന്നു.
തേവള്ളി
കേരളത്തിലെ കൊല്ലം നഗരത്തിൽ അഷ്ടമുടിക്കായലിന്റെ സമീപത്തായി സ്ഥിതി ചെയ്യുന്ന ഒരു സ്ഥലമാണ് തേവള്ളി .
ദേശീയ പാത -183 (മുമ്പ് NH 220) സമീപത്തുകൂടി കടന്നുപോകുന്നു.
പ്രധാന്യം
കൊല്ലത്തെ പ്രധാന ടൂറിസ്റ്റ് കേന്ദ്രമായ തേവള്ളിയിൽ തിരുവിതാംകൂർ രാജാവിന്റെ താമസസ്ഥലമായിരുന്ന തേവള്ളി കൊട്ടാരം സ്ഥിതി ചെയ്യുന്നു .
കൊല്ലം ജില്ലയുടെ നാഷണൽ കേഡറ്റ് കോർപസിന്റെ ആസ്ഥാനവും തേവള്ളിയിലാണ്.
സ്ഥാപനങ്ങൾ നാഷണൽ കേഡറ്റ് കോർപ്സ് മിൽമ കൊല്ലം ഡയറി Fish Seed Hatchery ICD bank coaching centre SPCA Kollam The Elephant Squad Kennel club of Kerala ജില്ല Medical Store NGO Quarters ഇതും കൂടി കാണുക ഡൗൺടൗൺ കൊല്ലം കൊല്ലം കൊല്ലം ജില്ല കൊല്ലം വിമാനത്താവളം അവലംബം Thevally എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തേവാങ്ക് ഇംഗ്ലീഷ് വിലാസം https://ml.wikipedia.org/wiki/Slow_loris
മനുഷ്യക്കുരങ്ങുകളും കുരങ്ങുകളും ഉൾ പ്പെടുന്ന പ്രൈമേറ്റ് (Primate) ഗോത്രത്തിലെ ലോറിസിനെ (Lorisinae) കുടുംബത്തിൽപ്പെടുന്ന സസ്തനി .
ശാസ്ത്രനാമം: നിക്ടിസെബസ് കൗകാംങ് (Nycticebus coucang).
ലോറിസിനെ ജന്തുകുടുംബത്തിലെ നാല് സ്പീഷീസിൽ ഏഷ്യയിൽ കാണപ്പെടുന്ന രണ്ട് സ്പീഷീസാണ് തേവാങ്കും കുട്ടിത്തേവാങ്കും .
മലേഷ്യ , ജാവ , സുമാത്ര , ബോർണിയൊ എന്നിവിടങ്ങളിലും ഇന്ത്യയിൽ ആസാം തുടങ്ങിയ സംസ്ഥാനങ്ങളിലുമാണ് തേവാങ്കുകൾ കാണപ്പെടുന്നത്.
ഇവയ്ക്ക് ഉരുണ്ട തലയും വലിപ്പം കൂടിയ വൃത്താകൃതിയിലുള്ള കണ്ണുകളുമാണുള്ളത്.
ശരീര  ഘടന
പൊതുവേ 'ലോറിസ്' എന്നറിയപ്പെടുന്ന തേവാങ്കുകളുടെ കൈകാലുകൾക്കും ആന്തരികാവയവങ്ങൾക്കും തലച്ചോറിനും ഘടനയിൽ മനുഷ്യരുടേതിനോടും കുരങ്ങുകളുടേതിനോടും സാദൃശ്യമുണ്ട്.
ശരീരത്തിന് 30 സെന്റിമീറ്ററും വാലിന് അഞ്ച് സെന്റിമീറ്ററും നീളമുണ്ട്; 1.2 കി.
ഗ്രാം വരെ തൂക്കവും.
തലയിലും തോൾഭാഗത്തും വെളുത്തതോ ചാരനിറത്തിലുള്ളതോ ആയ രോമപാളികൾ കാണാം.
തലയിൽ നിന്നു പിന്നിലേക്കു പോകുന്ന തവിട്ടുനിറത്തിലുള്ള രേഖയും കണ്ണിനു ചുറ്റിലുമുള്ള തവിട്ടുവലയങ്ങളും ഇവയുടെ സവിശേഷതകളാണ്.
തേവാങ്കുകളുടെ വയറിനും പൃഷ്ഠഭാഗത്തിനും വയ്ക്കോലിന്റെ നിറമായിരിക്കും.
ഇവയുടെ മുൻ-പിൻ കാലുകൾക്ക് നീളവ്യത്യാസമുണ്ട്.
ജീവിത രീതി
വളരെ സാവധാനത്തിൽ സഞ്ചരിക്കുന്നതിനാൽ തേവാങ്കുകളെ 'സ്ളോ ലോറിസ്' എന്നു വിളിക്കുന്നു.
ഓന്തുകൾ സഞ്ചരിക്കുന്നതുപോലെയാണ് ഇവ സഞ്ചരിക്കുക.
അപൂർവമായി മാത്രമേ ഇവ നിലത്തിറങ്ങി സഞ്ചരിക്കാറുള്ളൂ.
പകൽസമയം മുഴുവൻ കാട്ടിലും വൃക്ഷങ്ങളുടെ വിടവുകളിലും മാളങ്ങളിലും മറ്റും ഉറങ്ങുന്ന ഇവ കാലുകളുപയോഗിച്ച് മരക്കൊമ്പിൽ തലകീഴായി തൂങ്ങിക്കിടന്ന് വിശ്രമിക്കുന്നു.
രാത്രികാലങ്ങളിൽ ഇരതേടാനിറങ്ങുന്ന തേവാങ്കുകൾ മണത്തറിഞ്ഞാണ് ഇരപിടിക്കുന്നത്.
ചെറുജീവികളും പ്രാണികളുമാണ് മുഖ്യ ആഹാരം.
പഴവർഗങ്ങളും മരക്കറയും ഇവ ആഹാരമാക്കാറുണ്ട് ഇതും കാണുക കുട്ടിത്തേവാങ്ക് അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ തേവാങ്ക് എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
തേവാങ്ക് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Slow Loris Research Archived 2006-03-13 at the Wayback Machine .
by a toxinologist - includes photos.
Lemur Center Archived 2009-08-04 at the Wayback Machine .
Duke University, USA America Zoo general description Slow Loris Endangered by BBC World News BBC Science and Nature: Slow Loris Loris facts Slow Loris and International Animal Rescue by Sydney Morning Herald
കുരങ്ങുകളുമായി ബന്ധപ്പെട്ട ഈ ലേഖനം അപൂർണ്ണമാണ്‌.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തേവാങ്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തേവാരം ഇംഗ്ലീഷ് വിലാസം https://ml.wikipedia.org/wiki/Tevaram
ദേവകാര്യം എന്നതിന്റെ ചുരുക്കമാണ് തേവാരം.
കുളി കഴിഞ്ഞ് ഹിന്ദുക്കൾ പ്രത്യേകിച്ച് ബ്രാഹ്മണർ ദേവതകൾക്ക് പൂജയും മറ്റുമായി നീക്കിവക്കുന്ന സമയവും ചടങ്ങുകളും ആണ് തേവാരം എന്നറിയപ്പെടുന്നത്.
എന്നാൽ വിവിധ മതങ്ങളിൽ ഇത് ആചരിച്ചിരുന്നു.
ഈശ്വര സേവ എന്നു മാത്രമാണ് അതുകൊണ്ട് ഉദ്ദേശിച്ചിരുന്നത്.
എന്നാൽ തമിഴ്‌നാട്ടിൽ തേവാരം എന്നുദ്ദേശിക്കുന്നതു് ശൈവഹിന്ദുക്കളുടെ പ്രാമാണികഗ്രന്ഥങ്ങളായ തിരുമുറ എന്ന ഗ്രന്ഥസഞ്ചയത്തിലെ ആദ്യത്തെ ഏഴു കൃതികളെയാണു്.
തേവുകൊട്ട ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പഴയ കാലത്ത് കർഷകർ ജലസേചനത്തിനായി ഉപയോഗിച്ചിരുന്ന ഒരു ഉപകരണമാണ് തേവുകൊട്ട .
ഉയരം കൂടിയ മരക്കാലുകൾ നാട്ടി അതിന്റെ താഴ്ഭാഗത്തായി മരം കൊണ്ടുള്ള (ചിലപ്പോൾ തകര കൊണ്ടും ഉള്ള) തേവുകൊട്ട ഘടിപ്പിക്കും.
തേവുകൊട്ടക്ക് താഴ്ഭാഗത്ത് ഇരുവശത്തേക്ക് കയറുകൾ ഉണ്ടാകും.
ഈ കയറുകളിൽ ഓരോന്നിലും ഓരോ ആളുകൾ പിടിച്ച് വെള്ളമുള്ള പ്രദേശത്തേക്ക് കൊട്ട താഴ്ത്തി വെള്ളം വേണ്ട ഭാഗത്തേക്ക് വലിച്ചാണ് ഇത് പ്രവർത്തിപ്പിക്കുന്നത്.
ഉയർന്ന പ്രദേശങ്ങളിൽ നിന്ന് താഴ്ഭാഗത്തേക്ക് ചാലുകൾ കീറിയായിരുന്നു വെള്ളമെത്തിച്ചിരുന്നത്.
എന്നാൽ താഴ്ഭാഗത്ത് നിന്ന് ഉയർന്ന ഭൂമിയിലേക്ക്- കൂടുതലും പാടത്തു നിന്ന് കരഭൂമിയിലേക്ക്- വെള്ളമെത്തിക്കാൻ തേവുകൊട്ട സംവിധാനം ഉപയോഗിച്ചിരുന്നു.
ഇരുമ്പ് തകരം കൊണ്ടോ മരം കൊണ്ടോ ഉള്ള തേവുകൊട്ട പ്രവർത്തിപ്പിക്കൽ ഒരു പ്രയാസമേറിയ പണിയാണ്.
കൊട്ടയുടെ ഇരു വശങ്ങളിൽ കയർ കെട്ടാനുള്ള പിടിയുണ്ടാകും.
ഈ പിടിയിലൂടെ കയർ രണ്ട് മടക്കുകളായി ഇട്ട് (ഇരു വശങ്ങളിലും) വെള്ളമുള്ളപ്രദേശത്തേക്കു താഴ്ത്തി വെള്ളമെത്തിക്കേണ്ടിടത്തേക്ക് വീശി ഒഴിക്കുന്നത് ഒരു ശ്രമകരമായ ജോലിയാണ്.
ഇരു വശങ്ങളിലുമുള്ള കയറുകളിൽ രണ്ട് പേർ പിടിച്ചുവലിച്ചാണ് ഇത് പ്രവർത്തിപ്പിക്കുന്നത്.
നല്ല ആരോഗ്യമുള്ളവർക്കേ ഇത് കൂടുതൽ നേരം പ്രവർത്തിപ്പിക്കാൻ സാധിക്കൂ.
ഇത് നല്ലൊരു വ്യായാമമുറകൂടിയായിരുന്നു .
തേവള്ളി കൊട്ടാരം
കൊല്ലത്ത് അഷ്ടമുടി കായലിന്റെ തീരത്ത് സ്ഥിതി ചെയ്യുന്ന ഒരു മാളികയാണ് തേവള്ളി കൊട്ടാരം .
തിരുവിതാംകൂർ രാജാക്കന്മാർക്ക്‌ ബ്രട്ടീഷ്‌ ഉദ്യോഗസ്ഥരുമായി കൂടിക്കാഴ്‌ച നടത്തുന്നതിനായി 1811-1819 കാലഘട്ടത്തിലാണ്‌ തേവള്ളി കൊട്ടാരം നിർമ്മിച്ചത്‌.
നിർമ്മാണം നടക്കുന്ന സമയത്ത്‌ ഗൗരി പാർവ്വതിഭായിആയിരുന്നു ഭരണാധികാരി.
ബ്രട്ടീഷ്‌, ഡച്ച്‌, പോർച്ചുഗീസ്‌ നിർമ്മാണശൈലികളുടെ സമ്മിശ്രണം കൊട്ടാരത്തിന്റെ നിർമ്മാണ രീതിയിൽ കാണാം.
തിരുവിതാംകൂറിന്റെ രാജകീയ പ്രൗഢിയും ഈ കൊട്ടാരത്തിൽ ദൃശ്യമാണ്‌.
പൊതുമരാമത്ത് വകുപ്പിന്റെ ഉടമസ്ഥതയിലുള്ള ഈ സ്ഥലം എൻ.സി.സി കൊല്ലം ജില്ലാ ആസ്ഥാനമായി ഉപയോഗിക്കുന്നു.
കൊട്ടാരത്തിനുള്ളിൽ ഒരു ശാസ്താ ക്ഷേത്രവുമുണ്ട്.
കൊല്ലം നഗരത്തിൽ സ്ഥിതി ചെയ്യുന്ന ഒരു വാസ്തുവിദ്യാ വിസ്മയമാണ് തേവള്ളി പാലസ്.
1811 നും 1819 നും ഇടയിൽ ഗൗരി പാർവതി ബായിയുടെ ഭരണകാലത്താണ് ഇത് പണികഴിപ്പിച്ചത്.
ബ്രിട്ടീഷ് നിവാസികളെ കണ്ടുമുട്ടുന്നതിനും ഉദ്യോഗസ്ഥരുമായി ചർച്ച ചെയ്യുന്നതിനും തിരുവിതാംകൂർ രാജാക്കന്മാർ കൊല്ലം സന്ദർശിച്ച സമയത്ത് തേവള്ളി പാലസ് ഉപയോഗിച്ചിരുന്നു.
ബ്രിട്ടീഷ്, ഡച്ച്, പോർച്ചുഗീസ് വാസ്തുവിദ്യയുടെ മിശ്രിതമാണ് കൊട്ടാരത്തിന്റെ വാസ്തുവിദ്യ.
1922 ൽ തിരുവനന്തപുരവും വർക്കലയും സന്ദർശിച്ചു മടങ്ങിയ രവീന്ദ്രനാഥ ടാഗോറും സംഘവും ഇവിടെയാണ് തങ്ങിയത്.
ശാന്തിനികേതൻ സർവകലാശാല സ്ഥാപിക്കുന്നതിനുള്ള ധന സമാഹരണത്തിനായിരുന്നു ടാഗോർ എത്തിയത്.
ശ്രീമൂലം തിരുന്നാളിന്റെ ക്ഷണ പ്രകാരമായിരുന്നു സന്ദർശനം.
മകൻ രതീന്ദ്രനാഥ ടാഗോർ, മകൾ പ്രൊതിമാദേവി, അടുത്ത സുഹൃത്ത് ദീനബന്ധു സി.എഫ്. ആൻഡ്രൂസ് എന്നിവരായിരുന്നു സംഘത്തിലുണ്ടായിരുന്നത്.
അവലംബം ↑ http://malayalam.nativeplanet.com/kollam/attractions/thevally-palace/ ↑ Minister visits Thevally Palace ↑ Kerala Tourism - Kollam ↑ https://theshesaga-com.translate.goog/2023/05/09/revisiting-gurudev-rabindranath-tagores-historical-trip-to-gods-own-country/?
_x_tr_sl=en _x_tr_tl=ml _x_tr_hl=ml _x_tr_pto=tc Thevally Palace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തേവള്ളി പാലം തേവള്ളി പാലം
കൊല്ലം കോർപ്പറേഷനെയും തൃക്കടവൂർ പഞ്ചായത്തിനെയും ബന്ധിപ്പിക്കുന്ന പാലമാണ് തേവള്ളി പാലം .
1967ലാണ് അഷ്ടമുടിക്കായലിൽ കോട്ടയത്തുകടവിൽ തേവള്ളി പാലം നിർമ്മിച്ചത്.
100 മീറ്റർ നീളത്തിലുള്ള മൂന്നു സ്പാനുകളും 75 മീറ്റർ നീളമുള്ള രണ്ടു ചെറിയ സ്പാനുകളുമാണ് പാലത്തിലുള്ളത്.
സാധാരണ പാലങ്ങളിൽനിന്നു വ്യത്യസ്തമായി സ്പാനുകൾ കൂടിച്ചേരുന്ന ഭാഗത്തല്ല പാലത്തിന്റെ തൂണുകൾ സ്ഥാപിച്ചിരിക്കുന്നത്.
അപകടാവസ്ഥയിലായ സ്​പാനിനു താഴെ അഷ്ടമുടിക്കായലിന് ആഴം പതിനാറടിയിലും കൂടുതലാണ്.
വിള്ളൽ വീണതുമൂലം 1989ൽ പാലത്തിലൂടെയുള്ള ഗതാഗതം നിരോധിച്ചിരുന്നു.
വിള്ളൽവീണ ഭാഗത്തെ തൂണ് ജാക്കറ്റിങ്ങിലൂടെ ബലപ്പെടുത്തിയശേഷമാണ് ഗതാഗതം പുനരാരംഭിച്ചത്.
1989ൽ ജാക്കറ്റിങ് നടത്തിയ തൂണിന് കൂടുതൽ ബലക്ഷയമുള്ളതായും സംശയിക്കുന്നു.
അന്ന് പാലത്തിലൂടെ വലിയ വാഹനങ്ങൾ കടന്നുപോകുന്നത് പൂർണമായി തടയുകയും പാലം അടച്ചിട്ട് അറ്റകുറ്റപ്പണികൾ നടത്തുകയും ചെയ്തിരുന്നു.
ബോട്ടിലും വള്ളങ്ങളിലുമാണ് യാത്രക്കാരെ കടത്തിയിരുന്നത്.
തൃക്കടവൂർ , തൃക്കരുവ , പനയം , കുണ്ടറ , പഞ്ചായത്തുകളിലേക്കുള്ള പ്രധാന യാത്രാമാർഗ്ഗമാണ് ഈ പാലം.
പെന്റിയം 4 ഇംഗ്ലീഷ് വിലാസം https://ml.wikipedia.org/wiki/Pentium_4
ഡെസ്‌ക്‌ടോപ്പുകൾ , ലാപ്‌ടോപ്പുകൾ , എൻട്രി ലെവൽ സെർവറുകൾ എന്നിവയ്‌ക്കായുള്ള സിംഗിൾ-കോർ സിപിയുകളുടെ മുഴുവൻ ശ്രേണികൾക്കുമുള്ള ഇന്റലിന്റെ ബ്രാൻഡാണ് പെന്റിയം 4 .
2000 നവംബർ 20 മുതൽ 2008 ഓഗസ്റ്റ് 8 വരെ പ്രോസസ്സറുകൾ കയറ്റി അയച്ചിരുന്നു.
നെറ്റ്ബർസ്റ്റ് പ്രോസസറുകളുടെ ഉത്പാദനം 2000 മുതൽ 2010 മെയ് 21 വരെ സജീവമായിരുന്നു.
എല്ലാ പെന്റിയം 4 സിപിയുകളും നെറ്റ്ബർസ്റ്റ് വാസ്തുവിദ്യയെ അടിസ്ഥാനമാക്കിയുള്ളതാണ്.
പെന്റിയം 4 വില്ലാമെറ്റ് (180 എൻഎം) എസ്എസ്ഇ 2 അവതരിപ്പിച്ചപ്പോൾ പ്രെസ്കോട്ട് (90 എൻഎം) എസ്എസ്ഇ 3 അവതരിപ്പിച്ചു.
പിന്നീടുള്ള പതിപ്പുകൾ ഹൈപ്പർ-ത്രെഡിംഗ് ടെക്നോളജി (എച്ച്ടിടി) അവതരിപ്പിച്ചു.
64-ബിറ്റ് നടപ്പിലാക്കിയ ആദ്യത്തെ പെന്റിയം 4-ബ്രാൻഡഡ് പ്രോസസർ പ്രെസ്‌കോട്ട് (90 എൻഎം) (ഫെബ്രുവരി 2004) ആയിരുന്നു, എന്നാൽ ഈ സവിശേഷത പ്രവർത്തനക്ഷമമാക്കിയില്ല.
ഇന്റൽ പിന്നീട് പ്രെസ്‌കോട്ടുകളുടെ "ഇ0" റിവിഷൻ ഉപയോഗിച്ച് 64-ബിറ്റ് പെന്റിയം 4 എസ് വിൽക്കാൻ തുടങ്ങി, ഒഇഇഎം മാർക്കറ്റിൽ പെന്റിയം 4, മോഡൽ എഫ് എന്ന പേരിൽ വിൽക്കുകയായിരുന്നു.
ഇ0(E0) പുനരവലോകനം ചെയ്ത് ഇന്റൽ 64 ലേക്ക് എക്സിക്യൂട്ട് ഡിസേബിൾ(eXecute Disable-XD) (എൻ‌എക്സ് ബിറ്റിനുള്ള ഇന്റലിന്റെ പേര്) ചേർക്കുന്നു.
മുഖ്യധാരാ ഡെസ്ക്ടോപ്പ് പ്രോസസറുകളിൽ ഇന്റലിന്റെ 64 ഔദ്യോഗിക അറിയപ്പെട്ടിരുന്നത് (അക്കാലത്ത് EM64T എന്ന പേരിൽ) എൻ0(N0) സ്റ്റെപ്പിംഗ് പ്രെസ്കോട്ട് -2 എം എന്ന് ആയിരുന്നു.
നെറ്റ്ബർസ്റ്റ് മൈക്രോആർക്കിടെക്ചറിനെ അടിസ്ഥാനമാക്കിയുള്ള ലോ-എൻഡ് സെലറോൺ പ്രോസസറുകളുടെ ഒരു പതിപ്പും ഇന്റൽ വിപണനം ചെയ്തു (പലപ്പോഴും സെലറോൺ 4 എന്ന് അറിയപ്പെടുന്നു), മൾട്ടി-സോക്കറ്റ് സെർവറുകൾക്കും വർക്ക്സ്റ്റേഷനുകൾക്കുമായി ഉദ്ദേശിച്ചിട്ടുള്ള ഹൈ-എൻഡ് ഡെറിവേറ്റീവ് ആണ് സിയോൺ പ്രോസ്സർ.
2005 ൽ, പെന്റിയം 4 ഡ്യുവൽ കോർ ബ്രാൻഡുകളായ പെന്റിയം ഡി, പെന്റിയം എക്‌സ്ട്രീം പതിപ്പ് എന്നിവയും വിപണിയിൽ ലഭ്യമായി.
മൈക്രോആർക്കിടെക്ചർ
ബെഞ്ച്മാർക്ക് വിലയിരുത്തലുകളിൽ, നെറ്റ്ബർസ്റ്റ് മൈക്രോആർക്കിടെക്ചറിന്റെ ഗുണങ്ങൾ വ്യക്തമല്ല.
ശ്രദ്ധാപൂർവ്വം ഒപ്റ്റിമൈസ് ചെയ്ത ആപ്ലിക്കേഷൻ കോഡ് ഉപയോഗിച്ച്, ആദ്യത്തെ പെന്റിയം 4 എസ് പ്രതീക്ഷിച്ചപോലെ ഇന്റലിന്റെ ഏറ്റവും വേഗതയേറിയ പെന്റിയം III-യെ(അക്കാലത്ത് 1.13 ജിഗാഹെർട്സ് ക്ലോക്കാണ് അതിന്റെ മികച്ച പ്രകടനം) മറികടന്നു.
എന്നാൽ നിരവധി ബ്രാഞ്ചിംഗ് അല്ലെങ്കിൽ x87 ഫ്ലോട്ടിംഗ്-പോയിൻറ് നിർദ്ദേശങ്ങളുള്ള ലെഗസി ആപ്ലിക്കേഷനുകളിൽ, പെന്റിയം 4 അതിന്റെ മുൻഗാമിയേക്കാൾ പൊരുത്തപ്പെടുകയോ വേഗത കുറയ്ക്കുകയോ ചെയ്തു.
പങ്കിട്ട ഏകദിശയിലുള്ള ബസ്സായിരുന്നു അതിന്റെ പ്രധാന തകർച്ച.
നെറ്റ്ബർസ്റ്റ് മൈക്രോആർക്കിടെക്ചർ മുമ്പത്തെ ഇന്റൽ അല്ലെങ്കിൽ എഎംഡി മൈക്രോആർക്കിടെക്ചറുകളേക്കാൾ കൂടുതൽ വൈദ്യുതി ഉപയോഗിക്കുകയും കൂടുതൽ താപം പുറപ്പെടുവിക്കുകയും ചെയ്തു.
അവലംബം ↑ ↑ https://web.archive.org/web/20160306140603/http://www.xbitlabs.com/articles/cpu/print/replay.html ↑ ↑ ↑ ↑ പുറം കണ്ണികൾ The future of Prescott: when Moore gives you lemons...
at Ars Technica Prescott vs. Northwood Pentium 4 Review Intel Documentation Inside Pentium 4 Architecture The Microarchitecture of the Pentium 4 Processor P4 FPU's sensitive Denormalisation threshold and its effect on real-time audio processing Archived 2020-06-20 at the Wayback Machine .
പെന്റിയം II ഇംഗ്ലീഷ് വിലാസം https://ml.wikipedia.org/wiki/Pentium_II
1997 മെയ് 7 ന് അവതരിപ്പിച്ച ഇന്റലിന്റെ ആറാം തലമുറ മൈക്രോആർക്കിടെക്ചറിനെയും ("പി 6") x86 അനുയോജ്യമായ മൈക്രോപ്രൊസസ്സറുകളെയും പെന്റിയം II ' ബ്രാൻഡ് സൂചിപ്പിക്കുന്നു.
7.5 ദശലക്ഷം ട്രാൻസിസ്റ്ററുകൾ അടങ്ങിയിരിക്കുന്നു (മൊബൈൽ ഡിക്സന്റെ കാര്യത്തിൽ 27.4 ദശലക്ഷം 256 കെബി എൽ 2 കാഷെ ), 5.5 ദശലക്ഷം ട്രാൻസിസ്റ്ററുകൾ അടങ്ങിയ പെന്റിയം പ്രോയുടെ ആദ്യത്തെ പി 6-ജനറേഷൻ കോറിന്റെ മെച്ചപ്പെടുത്തിയ പതിപ്പാണ് പെന്റിയം II അവതരിപ്പിച്ചത്.
എന്നിരുന്നാലും, പെന്റിയം പ്രോയുമായി താരതമ്യപ്പെടുത്തുമ്പോൾ അതിന്റെ എൽ 2 കാഷെ സബ്സിസ്റ്റത്തെ തരംതാഴ്ത്തിയിരുന്നു.